**ΕΝΔΕΙΚΤΙΚΑ ΘΕΜΑΤΑ ΝΕΟΕΛΛΗΝΙΚΗΣ ΓΛΩΣΣΑΣ ΓΙΑ ΤΗ ΔΟΚΙΜΑΣΙΑ ΕΙΣΑΓΩΓΗΣ ΣΤΑ ΠΡΟΤΥΠΑ ΛΥΚΕΙΑ**

**ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ**

1. Η λέξη φύλλο φέρνει στο νου άλλο πράγμα για ένα βοτανολόγο και άλλο για ένα ζαχαροπλάστη. Αυτό συμβαίνει επειδή η λέξη είναι:

o αμφίσημη.

o ομόηχη.

o  **δίσημη.**

o παρώνυμη

2. Σε ποιο από τα λεκτικά μηνύματα των παρακάτω φράσεων το ρήμα φέρω έχει κυριολεκτική σημασία;

o Η ανασκαφή έφερε στο φως πολλά νέα στοιχεία.

o Η απόφαση να μετακομίσει σε άλλη πόλη έφερε τα πάνω κάτω.

o Η χθεσινή εγκύκλιος του υπουργείου έφερε μεγάλη αναστάτωση.

o  **Ο υπάλληλος του καταστήματος έφερε τα προϊόντα που είχα παραγγείλει**.

3. Ποια από τις παρακάτω προτάσεις είναι ειδική;

o **Ήμουν σίγουρος ότι η εκδήλωση θα είχε μεγάλη επιτυχία**.

o Δεν μπορείς να κάνεις ο, τι θες εσύ.

o Θα λέω ό,τι θέλω εγώ.

o Δεν ξέρω πώς να ανοίξω το κουτί.

4. Στην ακόλουθη περίοδο, με ποιο τρόπο συνδέονται οι προτάσεις;

 «Δεν είχε λεωφορείο εκείνη την ώρα και αναγκάστηκαν να γυρίσουν με ταξί.»

o Υποτακτική σύνδεση.

o **Παρατακτική και υποτακτική σύνδεση.**

o Παρατακτική σύνδεση.

o Παρατακτική σύνδεση και ασύνδετο σχήμα

5. Να επιλέξετε τον σωστό τύπο για τη συμπλήρωση του κενού.

Καθώς συζητούσαμε, αναφέραμε ..................και το δικό σου θέμα.

o παρεπιπτόντως

o **παρεμπιπτόντως**

o Παραπιπτόντως

o παραμπιπτόντως

6. Είναι τόσο απογοητευμένος από την οικονομική κατάσταση, **που σκέφτεται να μείνει μόνιμα στο εξωτερικό:** τι είδους πρόταση εισάγει το που ;

o αναφορική

o τελική

o αιτιολογική

o **αποτελεσματική**

7. Να επιλέξετε τον σωστό τύπο για τη συμπλήρωση του κενού

 Τηρήθηκε ένα πολύ...............πρόγραμμα κατά τη διάρκεια της κατασκήνωσης.

o συνεπή

o **συνεπές**

o συνεπής

o συνεπείς

8. Να επιλέξετε τον σωστό τύπο για τη συμπλήρωση του κενού

Έπειτα από την ανάλυση του προβλήματος..............πολλά ερωτήματα.

o τίθονται

o **τίθενται**

o θέτονται

o υποτίθενται

9. Ποιο από τα παρακάτω ζεύγη λέξεων δεν είναι συνώνυμες;

o Σκέφτομαι – Αναλογίζομαι

o **Επιμελούμαι – Αμελώ**

o Παροτρύνω – Παρακινώ

o Ωθώ-σπρώχνω

10. Ποια από τις παρακάτω προτάσεις είναι ορθά τονισμένη;

o **Αναρωτιέμαι μέχρι πού θα φτάσουν τα όρια της υπομονής μου.**

o Που μπορώ να βρω πληροφορίες για τα νέα προγράμματα σπουδών;

o Με ρώτησαν από που ήρθα και φάνηκαν χαρούμενοι που με συνάντησαν.

o Δεν ήξερα πού να απευθυνθώ για το πρόβλημα πού μου προέκυψε.